О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 243

от 07.07.2016 г.
За кандидатстване на Община Перник с проектно предложение: „Интегриран градски транспорт в град Перник“, по Приоритетна ос 1: „Устойчиво и интегрирано градско развитие“, процедура: BG16RFOP001-1.040 „Изпълнение на интегрирани планове за градско възстановяване и развитие 2014-2020”, Оперативна програма „Региони в растеж“ 2014-2020г.
На основание чл. 21 ал. 1 т. 8 и т. 12, във връзка с т.6 и т.10 от ЗМСМА
ОБЩИНСКИ СЪВЕТ РЕШИ:

1. Общински съвет Перник, поема ангажимент за осигуряване на необходимия ресурс  по проект „Интегриран градски транспорт в град Перник“ в размер на 2 967 815,00 с ДДС чрез собствени средства, вземане на кредит или друга подкрепа от финансова институция .

2. Общински съвет Перник, гарантира, че е осигурена устойчивост за предложения проект „Интегриран градски транспорт в град Перник“ и че видът и предназначението на закупените/изградените/ реконструираните по проекта  инфраструктура, машини, съоръжения, транспортни средства, нематериални активи и др. няма да бъдат  променяни за период не по-малък от 5 години след крайното плащане към бенефициента.

Решението е прието на заседание на Общинския съвет, проведено на 07.07.2016г., Протокол № 10, т.30 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /инж. ИВО САВОВ/

